title: 2013/535/EU, Euratom: Europa-Parlamentets afgørelse af 17. april 2013 om decharge for gennemførelsen af Den Europæiske Unions almindelige budget for regnskabsåret 2011, Sektion I — Europa-Parlamentet

text:
               16.11.2013

               DA

               Den Europæiske Unions Tidende

               L 308/1

      EUROPA-PARLAMENTETS AFGØRELSE

   af 17. april 2013
   om decharge for gennemførelsen af Den Europæiske Unions almindelige budget for regnskabsåret 2011, Sektion I — Europa-Parlamentet
   (2013/535/EU, Euratom)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2011 (1),

               —

               der henviser til Den Europæiske Unions konsoliderede årsregnskab for regnskabsåret 2011 (COM(2012) 436 — C7-0225/2012) (2),

               —

               der henviser til beretningen om den budgetmæssige og økonomiske forvaltning — Sektion I — Europa-Parlamentet — Regnskabsåret 2011 (3),

               —

               der henviser til den interne revisors årsberetning for regnskabsåret 2011,

               —

               der henviser til Revisionsrettens årsberetning om budgetgennemførelsen i regnskabsåret 2011, med institutionernes svar (4),

               —

               der henviser til Revisionsrettens erklæring om regnskabernes rigtighed (5) og de underliggende transaktioners lovlighed og formelle rigtighed for regnskabsåret 2011, jf. artikel 287 i traktaten om Den Europæiske Unions funktionsmåde,

               —

               der henviser til artikel 314, stk. 10, og artikel 318 i traktaten om Den Europæiske Unions funktionsmåde og Euratomtraktatens artikel 106A,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6), særlig artikel 145, 146 og 147,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (7), særlig artikel 164, 165 og 166,

               —

               der henviser til artikel 13 i de interne bestemmelser for gennemførelsen af Europa-Parlamentets budget (8),

               —

               der henviser til artikel 166, stk. 1, i forordning (EU, Euratom) nr. 966/2012, hvorefter institutionerne træffer alle egnede foranstaltninger til at efterkomme bemærkningerne i Europa-Parlamentets afgørelse om decharge,

               —

               der henviser til sin beslutning af 25. marts 2010 om retningslinjerne for 2011-budgetproceduren — Sektion I, II, IV, V, VI, VII, VIII og IX (9),

               —

               der henviser til sin beslutning af 18. maj 2010 om overslag over Europa-Parlamentets indtægter og udgifter for regnskabsåret 2011 (10),

               —

               der henviser til forretningsordenens artikel 77, artikel 80, stk. 3, og bilag VI,

               —

               der henviser til betænkning fra Budgetkontroludvalget (A7-0063/2013),

               A.

               der henviser til, at Revisionsretten har fastslået, at samtlige institutioner med hensyn til administrationsudgifter i 2011 på tilfredsstillende vis har anvendt de overvågnings- og kontrolsystemer, der kræves i forordning (EF, Euratom) nr. 1605/2002;

               B.

               der henviser til, at generalsekretæren den 24. april 2012 fastslog, at der var rimelig sikkerhed for, at Parlamentets budget var blevet gennemført i overensstemmelse med principperne om forsvarlig økonomisk forvaltning, og at den iværksatte ramme for kontrol giver de nødvendige garantier med hensyn til de underliggende transaktioners lovlighed og formelle rigtighed;

               1.

               meddeler sin formand decharge for gennemførelsen af Europa-Parlamentets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT L 68 af 15.3.2011.

      (2)  EUT C 348 af 14.11.2012, s. 1.

      (3)  EUT C 164 af 9.6.2012, s. 1.

      (4)  EUT C 344 af 12.11.2012, s. 1.

      (5)  EUT C 348 af 14.11.2012, s. 130.

      (6)  EFT L 248 af 16.9.2002, s. 1.

      (7)  EUT L 298 af 26.10.2012, s. 1.

      (8)  PE 349.540/BUR/ann/def.

      (9)  EUT C 4 E af 7.1.2011, s. 20.

      (10)  EUT C 161 E af 31.5.2011, s. 258.

         EUROPA-PARLAMENTETS BESLUTNING

      af 17. april 2013
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2011, Sektion I — Europa-Parlamentet
      EUROPA-PARLAMENTET,

                  —

                  der henviser til Den Europæiske Unions almindelige budget for regnskabsåret 2011 (1),

                  —

                  der henviser til Den Europæiske Unions konsoliderede årsregnskab for regnskabsåret 2011 (COM(2012) 436 — C7-0225/2012) (2),

                  —

                  der henviser til beretningen om den budgetmæssige og økonomiske forvaltning — Sektion I — Europa-Parlamentet — Regnskabsåret 2011 (3),

                  —

                  der henviser til den interne revisors årsberetning for regnskabsåret 2011,

                  —

                  der henviser til Revisionsrettens årsberetning om budgetgennemførelsen i regnskabsåret 2011, med institutionernes svar (4),

                  —

                  der henviser til Revisionsrettens erklæring om regnskabernes rigtighed (5) og de underliggende transaktioners lovlighed og formelle rigtighed for regnskabsåret 2011, jf. artikel 287 i traktaten om Den Europæiske Unions funktionsmåde,

                  —

                  der henviser til artikel 314, stk. 10, og artikel 318 i traktaten om Den Europæiske Unions funktionsmåde og Euratomtraktatens artikel 106A,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6), særlig artikel 145, 146 og 147,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (7), særlig artikel 164, 165 og 166,

                  —

                  der henviser til artikel 13 i de interne bestemmelser for gennemførelsen af Europa-Parlamentets budget (8),

                  —

                  der henviser til artikel 166, stk. 1, i forordning (EU, Euratom) nr. 966/2012, hvorefter institutionerne træffer alle egnede foranstaltninger til at efterkomme bemærkningerne i Europa-Parlamentets afgørelse om decharge,

                  —

                  der henviser til sin beslutning af 25. marts 2010 om retningslinjerne for 2011-budgetproceduren — sektion I, II, IV, V, VI, VII, VIII and IX (9),

                  —

                  der henviser til sin beslutning af 18. maj 2010 om overslag over Europa-Parlamentets indtægter og udgifter for regnskabsåret 2011 (10),

                  —

                  der henviser til forretningsordenens artikel 77, artikel 80, stk. 3, og bilag VI,

                  —

                  der henviser til betænkning fra Budgetkontroludvalget (A7-0063/2013),

                  A.

                  der henviser til, at formanden godkendte Parlamentets regnskaber for regnskabsåret 2011 den 11. juli 2012,

                  B.

                  der henviser til, at Parlamentets regnskabsfører i sin attestering af det endelige regnskab gav passende sikkerhed for, at regnskabet i alt væsentligt gav et retvisende billede af Parlamentets finansielle stilling, og at han ikke var blevet bekendt med forhold, der krævede forbehold,

                  C.

                  der henviser til, at generalsekretæren den 24. april 2012 bekræftede sin rimelige sikkerhed for, at Parlamentets budget er blevet gennemført i overensstemmelse med principperne om forsvarlig økonomisk forvaltning, og at den iværksatte ramme for kontrol giver de nødvendige garantier med hensyn til de underliggende transaktioners lovlighed og formelle rigtighed,

                  D.

                  der henviser til, at Revisionsretten ved sin revision har fastslået, at samtlige institutioner med hensyn til administrationsudgifter i 2011 på tilfredsstillende vis har anvendt de overvågnings- og kontrolsystemer, der kræves i finansforordningen, og at 93 % af de 56 reviderede betalinger (3 forskud og 53 endelige betalinger) var uden væsentlig fejlforekomst;

                  E.

                  der henviser til, at der i overensstemmelse med den sædvanlige procedure blev sendt et spørgeskema til Parlamentets administration, og svar blev modtaget og drøftet af Budgetkontroludvalget under tilstedeværelse af næstformanden, som er ansvarlig for budgettet, generalsekretæren og den interne revisor,

         Merværdien af Parlamentets dechargeprocedure

                  1.

                  fremhæver merværdien af den parlamentariske procedure, der fører frem til den årlige decharge for Parlamentet; understreger, at Parlamentets decharge er en yderligere mulighed for offentligt at udøve en kritisk kontrol med denne institutions økonomiske forvaltning og således gøre det lettere for Unionens borgere at forstå Parlamentets særlige forvaltningsstruktur og arbejdsmetoder samt omkostningerne ved et demokratisk Europa;

                  2.

                  opfordrer Præsidiet til at sætte en drøftelse af dechargebetænkningen på dagsordenen som et særskilt punkt i enten maj eller juni, kort efter vedtagelsen på plenarmødet;

                  3.

                  understreger, at kontrol er nødvendig for at sikre, at Parlamentets administration holdes ansvarlig, og at det i betragtning af den store interesse, som Europa-Parlamentets dechargeprocedure har skabt blandt Unionens borgere og i den offentlige opinion, er vigtigt, at Parlamentet undgår enhver risiko for uigennemsigtig ledelse og således opererer på en fuldstændig gennemsigtig måde for at sikre, at borgerne i Unionen får et sandt og retvisende billede af Parlamentets brug af de midler, som det får stillet til rådighed;

                  4.

                  minder om, at eftersom Parlamentet er den ansvarlige myndighed for udstedelse af den endelige beslutning om decharge, er det af yderste vigtighed, at proceduren gennemføres på forbilledlig vis af Parlamentet, og at det derfor er nødvendigt at forhindre selv de mindste mangler, der kunne belaste de politiske resultater af Europas demokratiske institution og dens bestræbelser på at opnå øget gennemsigtighed og sundere økonomisk forvaltning;

                  5.

                  påpeger, at denne beslutning hovedsagelig vil koncentrere sig om budgetgennemførelsen og dechargen for regnskabsåret 2011, og at dens hovedmål er at sikre, at skatteydernes penge bruges på den bedst mulige måde, idet det fremhæves, hvor der vil kunne foretages forbedringer; tilskynder Parlamentets ansvarlige organer til på alle niveauer, hvor det er muligt, fortsat at forbedre effektiviteten af Parlamentets daglige arbejde, idet man vedvarende bestræber sig på at yde Unionens borgere bedre service;

                  6.

                  glæder sig over kvaliteten af drøftelsen mellem næstformanden med ansvar for budgettet, Generalsekretæren og Budgetkontroludvalget den 22. januar 2013 i forbindelse med decharge 2011 for Parlamentet; gentager, at Parlamentets administration bliver holdt ansvarlig gennem hele processen, og at dechargebetænkningerne om Parlamentets gennemførelse af dets budget og Budgetkontroludvalgets aktiviteter gennem det seneste årti har spillet en væsentlig rolle og bevirket en meget positiv udvikling i Parlamentets økonomiske forvaltning, såsom medlemmernes statut og statutten for assistenterne; er fast besluttet på at videreføre denne opmuntrende udvikling i retning af en fremragende og gennemsigtig offentlig økonomisk forvaltning;

                  7.

                  gentager sit forslag om, at Præsidiet bør omdele flere hvidbøger om politiske emner af almen interesse til alle medlemmer, så de kan blive drøftet indgående i de politiske grupper, før en endelig afgørelse træffes;

         Parlamentets forvaltning i 2011

                  8.

                  glæder sig over, at repræsentanterne for Præsidiet og Budgetudvalget den 22. september 2011 nåede til enighed om yderligere besparelsesforanstaltninger, der derefter blev indarbejdet i Parlamentets budget for 2012; fastholder, at disse foranstaltninger for intelligente besparelser på næsten 40 000 000 EUR hverken indvirker på effektiviteten af Parlamentets aktiviteter eller de midler, der stilles til rådighed for hvert enkelt medlem; opfordrer generalsekretæren til at holde Rådet og Kommissionen underrettet om Parlamentets resultater og til i dette øjemed at indhente oplysninger om deres aktiviteter og anmode om at blive underrettet om alle svar, der modtages; påpeger imidlertid, at besparelserne bør ske ved at bruge færre penge og ikke ved at fremskynde eller forsinke betalinger eller skift mellem budgetter;

                  9.

                  minder sin formand og generalsekretær om sin beslutning af 6. februar 2013 (11), hvori det »minder om plenumafgørelsen med opfordring til Rådet om at fremlægge en køreplan senest i juni 2013 vedrørende EP’s arbejdssteder og forventer, at begge de involverede udvalg, generalsekretæren og Præsidiet vil forsyne medlemmerne med ajourførte tal og oplysninger vedrørende de finansielle og miljømæssige konsekvenser af ordningen med flere arbejdssteder; foreslår, at EU’s egne tjenestegrene for konsekvensanalyser undersøger dette spørgsmål, herunder også hvad angår indvirkningen af EP’s hele eller delvise tilstedeværelse på de berørte bysamfund og regioner, og fremlægger en vurdering senest i juni 2013, således at disse resultater kan inddrages i den næste FFR«; påpeger at juni 2013 nærmer sig hastigt;

                  10.

                  noterer sig, at Parlamentet er bundet af traktaten til at arbejde på tre arbejdssteder, og at dette medfører ekstra omkostninger; bemærker også, at en ændring af denne situation ikke tilkommer Parlamentet, men medlemsstaterne; opfordrer derfor indtrængende medlemsstaterne til at revidere spørgsmålet om Parlamentets hjemsted og arbejdssteder i forbindelse med den næste revision af traktaten ved at ændre protokol nr. 6;

                  11.

                  bemærker, at den nye finansforordning (forordning (EU, Euratom) nr. 966/2012) og dens anvendelsesbestemmelser trådte i kraft den 1. januar 2013 og medførte store ændringer i den økonomiske forvaltning, især ved at sikre en forbedret sund økonomisk forvaltning og beskyttelse af Unionens finansielle interesser, ved at indføre finansieringsmekanismer, der gør det muligt at mobilisere midler fra tredjeparter som forstærkning til EU-midlerne og nedbringelse af bureaukratiet, hvilket flytter fokus fra papirarbejde til konkrete resultater; tilskynder Parlamentets tjenestegrene til som i forbindelse med de seneste revisioner af finansforordningen at gennemføre disse regler uden forsinkelse og med mindst mulig negativ indvirkning på Parlamentets administration; Vil gerne underrettes inden indledningen af 2012-dechargeproceduren, hvis den nye finansforordning har ført til, at færre ansatte er påkrævet for den økonomiske forvaltning;

                  12.

                  glæder sig over den nye adfærdskodeks for medlemmer af Europa-Parlamentet med hensyn til finansielle interesser og interessekonflikter, som blev vedtaget på plenarforsamlingen den 1. december 2011; minder om, at medlemmerne har pligt til fuldt ud at offentliggøre deres lønnede aktiviteter uden for Parlamentet, det modtagne vederlag såvel som enhver anden funktion, som de udfører, og som kan medføre interessekonflikter; bemærker endvidere, at kodeksen udtrykkeligt forbyder medlemmerne at tage imod en hvilken som helst pengesum eller anden gave til gengæld for at påvirke Parlamentets afgørelser; bemærker med tilfredshed, at den fastlægger klare regler om modtagelse af gaver og om tidligere medlemmer, der er involveret i lobbyvirksomhed; forventer, at gennemførelsesbestemmelserne vil blive kommunikeret på en hensigtsmæssig måde til medlemmerne, og at erklæringerne vil blive kontrolleret på stikprøvebasis;

                  13.

                  er bekymret over, at et år efter adfærdskodeksens ikrafttrædelse er gennemførelsesforanstaltningerne for artikel 5, stk. 3, om at sikre gennemsigtighed med hensyn til medlemmernes rejse- og opholdsudgifter, der betales af tredjemand, endnu ikke vedtaget; påpeger, at det er bydende nødvendigt, at disse gennemførelsesbestemmelser vedtages snarest; er overbevist om, at alle rejse-, hotel- og opholdsudgifter på 150 EUR eller derover, der afholdes af tredjepart, skal offentliggøres;

                  14.

                  opfordrer Parlamentets administration til at offentliggøre alle erklæringer om medlemmernes økonomiske interesser, opdelt efter år, i maskinlæsbar form under medlemmernes personlige oplysninger på Parlamentets hjemmeside;

                  15.

                  bemærker offentliggørelsen af rapporten om sociale forhold, der giver et værdifuldt indblik i Parlamentets menneskelige ressourcer; anmoder om, at rapporten for 2012 offentliggøres inden slutningen af september 2013; bemærker endvidere, at Parlamentets stillingsfortegnelse mellem 2010 og 2011 voksede med 4 %, hovedsagelig som et resultat af de nye beføjelser og den øgede arbejdsbyrde under Lissabontraktaten og Kroatiens planlagte tiltrædelse af Unionen;

                  16.

                  opfordrer til, at faglig videreuddannelse, især intensive sprogkurser, skræddersyes mere effektivt til arbejdsprogrammet for de forskellige slags ansatte i Parlamentet, herunder akkrediterede parlamentariske assistenter;

                  17.

                  anbefaler, at der følges op på henstillingen fra Revisionsretten om at sikre, at ændringer i personalets personlige situation registreres i god tid, og at der gennemføres et system for rettidig overvågning af disse oplysninger;

                  18.

                  påpeger, at 2011 var andet år, hvor den nye medlemsstatut og statutten for assistenter var i kraft hele året (begge har været gældende siden 14. juli 2009); bemærker, at gennemførelsesbestemmelserne for statutten for assistenter er blevet ændret fire gange i løbet af disse to år, hvad angår anvendelse af Afsnit VII i ansættelsesvilkårene for øvrige ansatte i Den Europæiske Union og gennemførelsesforanstaltningerne på grundlag af forslag fra Den Midlertidige Evalueringsgruppe og generalsekretæren; minder om, at gennemførelsen af Afsnit VII i ansættelsesvilkårene for øvrige ansatte i De Europæiske Fællesskaber skabte en fælles ordning for de akkrediterede parlamentariske assistenter, der arbejdede på Parlamentets tre arbejdssteder, som erstattede syvogtyve forskellige nationale systemer for kontraktforhold, beskatning og social sikring, og at der på nuværende tidspunkt ikke er noget, der tyder på, at der er behov for at tilpasse de regler for parlamentariske assistenter, der er indeholdt i Afsnit VII og ansættelsesvilkårene for øvrige ansatte i De Europæiske Fællesskaber; foreslår en fuldstændig evaluering af statutten for assistenter, herunder eventuelle tilpasninger af bestemmelserne, inden næste valg til Europa-Parlamentet;

         Beretningen om den budgetmæssige og økonomiske forvaltning
          (12)

                  19.

                  bemærker, at Parlamentets indtægter i 2011 beløb sig til 173 293 432 EUR (243 094 204 EUR i 2010), hvoraf de 23 815 077 EUR var formålsbestemte indtægter;

         Præsentationen af Europa-Parlamentets regnskaber

                  20.

                  noterer sig de tal, som dannede grundlag for Parlamentets regnskabsafslutning for regnskabsåret 2011:

                              (EUR)

                                 a)   Disponible bevillinger

                              Bevillinger for 2011:

                              1 685 829 393

                              Ikkeautomatiske fremførsler fra regnskabsåret 2010:

                              9 240 000

                              Automatiske fremførsler fra regnskabsåret 2010:

                              231 028 630

                              Bevillinger hidrørende fra formålsbestemte indtægter for 2011:

                              23 815 077

                              Fremførsler hidrørende fra formålsbestemte indtægter fra regnskabsåret 2010:

                              110 017 852

                              I alt:

                              2 059 930 952

                                 b)   Udnyttelse af bevillinger i regnskabsåret 2011

                              Forpligtelser:

                              1 843 611 385

                              Gennemførte betalinger:

                              1 580 302 842

                              Automatiske fremførsler, herunder bevillinger hidrørende fra formålsbestemte indtægter:

                              330 492 631

                              Ikke-automatiske fremførsler:

                              21 700 000

                              Bortfaldne bevillinger:

                              126 481 634

                                 c)   Budgetindtægter

                              Modtaget i 2011:

                              173 293 432

                                             d)

                                          Samlet balance pr. 31. december 2011

                              1 565 534 440

                  21.

                  bemærker, at godkendte bevillinger i det oprindelige budget for 2011 beløb sig til 1 685 829 393 EUR, hvilket var en stigning på 5 % i forhold til budgettet for 2010 (1 607 363 235 EUR), og at der ikke blev indført et ændringsbudget i 2011 i modsætning til 2010;

                  22.

                  konstaterer, at der var indgået forpligtelser for 93 % af bevillingerne i budgettet for 2011 (96 % i 2010), at de bortfaldne bevillinger tegnede sig for 6 % (3 % i 2010), og at udnyttelsen af bevillingerne ligesom i tidligere regnskabsår var meget høj; bemærker endvidere den drastiske stigning i de bortfaldne bevillinger, som i vidt omfang skyldes manglende udbetaling i 2011 af den årlige lønjustering på 1,7 % til personalet efter Rådets afgørelse desangående;

                  23.

                  er bekymret over den kraftige stigning i fremførslerne til 2011 (240 268 630 EUR (13)) og efterlyser en forbedret udgiftsplanlægning; opfordrer administrationen til at vende denne tendens inden de næste valg til Europa-Parlamentet;

                  24.

                  konstaterer, at Unionens budget for 2011 beløb sig til i alt 141,9 milliarder euro i forpligtelsesbevillinger, hvoraf Parlamentets budget udgjorde 1 686 millioner euro; konstaterer endvidere, at dette tal udgør lidt over 1 % af Unionens budget og 20 % af det beløb på 8 454 mio. EUR, der var afsat til EU-institutionernes administrative udgifter i 2011 som helhed, i overensstemmelse med den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning;

                  25.

                  glæder sig over, at der ikke blev foretaget nogen opsamlingsoverførsel mellem 2011 og 2012; opfordrer endnu en gang sin administration til at tilstræbe bedre og klarere budgetplanlægning og –disciplin, og til, at udgifter til bygninger eller andre udgifter af tilsvarende størrelse af hensyn til budgetmæssig klarhed indføjes enkeltvis i budgettet i stedet for, at de finansieres gennem uudnyttede midler;

                  26.

                  bemærker, at de fire største udgiftsområder i Parlamentets budget var »tjenestemænd og midlertidigt ansatte«, »bygninger og omkostninger i forbindelse hermed«, »medlemmer af institutionen« og »udgifter til parlamentarisk assistance«, som tegnede sig for 70 % af bevillingerne;

                  27.

                  minder om, at beløbet på 85,9 mio. EUR, som Belgien har tilbagebetalt til Parlamentet i begyndelsen af 2010, og som er øremærket til byggeprojekter, skal anses for eksterne formålsbestemte indtægter i henhold til finansforordningens artikel 21;

         Parlamentets regnskaber

                  28.

                  bemærker, at Parlamentets regnskabsfører i sin attestering af det endelige regnskab giver passende sikkerhed for, at regnskabet i alt væsentligt giver et retvisende billede af Parlamentets finansielle stilling; bemærker endvidere hans erklæring om, at han ikke er blevet bekendt med forhold, der krævede forbehold;

                  29.

                  erindrer om den afgørelse, der blev truffet den 11. juli 2012 af dets formand angående vedtagelsen af regnskabet for regnskabsåret 2011;

         Generalsekretærens revisionserklæring

                  30.

                  glæder sig over erklæring af 24. april 2012 fra generalsekretæren, den delegerede bemyndigede ledende anvisningsberettigede, om de anvisningsberettigedes årlige aktivitetsrapporter for 2011, hvori han bekræfter, at han har fået rimelig sikkerhed for, at Parlamentets budget er blevet gennemført i overensstemmelse med principperne om forsvarlig økonomisk forvaltning, og at rammen for kontrol giver de nødvendige garantier med hensyn til de underliggende transaktioners lovlighed og formelle rigtighed;

         Revisionsrettens årsberetninger for regnskabsåret 2011

         Revisionsrettens udtalelser

                  31.

                  bifalder, at Revisionsretten har fundet, at tilsyns- og kontrolsystemerne vedrørende de administrative omkostninger som helhed, som er påkrævet i henhold til finansforordningen, har været effektive, og at betalingerne af de administrative omkostninger i 2011 ikke har været behæftet med væsentlige fejl;

         Betaling af tillæg og ydelser af social karakter til de ansatte

                  32.

                  tager konstateringerne vedrørende Parlamentet i Revisionsrettens årsberetninger for 2011 til efterretning såvel som Parlamentets svar, hvoraf det fremgår, at de oplysninger, som Parlamentets tjenestegrene var i besiddelse af om personalemedlemmers personlige forhold og familiemæssige situation enten ikke var blevet ført ajour eller ikke var blevet behandlet korrekt, og at de i et enkelt tilfælde havde medført overbetaling; konstaterer, at tilbagebetalingen af de beløb, der var blevet betalt for meget, indledtes i november 2011, ved at de blev fratrukket den pågældendes løn; tilskynder imidlertid til strengere kontroller med henblik på at undgå fremtidige overbetalinger;

         Regler for ansættelse af akkrediterede parlamentariske assistenter

                  33.

                  konstaterer endvidere, at akkrediterede parlamentariske assistenter ifølge de interne regler for ansættelse kan fremlægge lægeattesten og de andre dokumenter, der kræves, før der kan indgås en kontrakt, inden for tre måneder efter den dato, hvor kontrakten for deres første ansættelse træder i kraft, og da denne regel er i modstrid med bestemmelserne fastlagt i artikel 128 og 129 i ansættelsesvilkårene for de øvrige ansatte i De Europæiske Fællesskaber, bør disse artikler bringes i overensstemmelse med de regler, der gælder for akkrediterede assistenter; konstaterer også, for så vidt angår overholdelse af bestemmelsen om sprogkundskaber, at ingen af sagsmapperne vedrørende de ti sager, der indgik i revisionen, indeholdt dokumentation for, at der var blevet udført kontrol;

                  34.

                  tilslutter sig Parlamentets svar i den kontradiktoriske procedure med Revisionsretten;

         Forudgående kontrol i forbindelse med ansættelsesprocedurer

                  35.

                  konstaterer, at Revisionsretten har fastslået, at der i forbindelse med de procedurer for ansættelse af akkrediterede parlamentariske assistenter, som blev revideret, ikke forelå dokumentation for, at der var udført forudgående kontrol af ansættelsesdokumenterne; bemærker svaret fra de pågældende tjenestegrene i Parlamentet gående ud på, at dokumentationen for den forudgående kontrol for fremtiden ville blive bevaret behørigt efter indførelsen af kontroltjeklister og krydskontrol;

         Offentlige indkøb

                  36.

                  beklager, at Revisionsretten fandt svagheder med hensyn til anvendelsen af udvælgelses- og tildelingskriterier i forbindelse med to ud af 10 reviderede udbrudsprocedurer vedrørende vedligeholdelse af bygninger og trykning af dokumenter for Parlamentet; opfordrer Præsidiet til at genoverveje alle kontrolmekanismer for offentlige indkøb for at sikre de mest konkurrencedygtige priser for de tilbudte ydelser og varer;

                  37.

                  beklager, at på grund af en reduktion af de administrative byrder for kontrakter med lav værdi, med det formål at øge SMV'ernes deltagelse i udbud vedrørende disse kontrakter, er administrationen ikke i besiddelse af antallet af SMV'er, der har indgået kontrakter med lav værdi; derfor er Generalsekretariatet ikke i stand til at påvise, om reduktionen af de administrative byrder faktisk har ført til øget SMV-deltagelse, og dermed om de trufne foranstaltninger har været effektive; kræver, at antallet af SMV'er, der har indgået kontrakter med lav værdi, overvåges;

         Høring af den interne revisor og den interne revisors årsberetning

                  38.

                  konstaterer, at den interne revisor forelagde sin årsberetning undertegnet den 26. juli 2012 på mødet i det kompetente udvalg med den interne revisor den 22. januar 2013, idet han erklærede, at han i 2011 udførte følgende revisionsarbejder vedrørende Parlamentets administration:

                              —

                              en særlig revision af de interne kontrolrammer

                              —

                              opfølgning af revisionen af processen i forbindelse med offentlige indkøb i Generaldirektoratet for Ledelsestjenesterne (GD PRES)

                              —

                              opfølgning af revisionen vedrørende godtgørelsen af udgifter til medlemmernes assistenter

                              —

                              opfølgning af revisionen vedrørende behandlingen af betalingsanmodninger;

                              —

                              en revision af den offentlige udbudsprocedure og gennemførelsen af kontrakter i Generaldirektoratet for Innovation og Teknologisk Støtte (GD ITEC);

                              —

                              en revision af opgørelsen af lønudbetalingerne;

                              —

                              opfølgning af revisionen af bygningspolitikken: planlægning, vurdering og forvaltning af lokalebehov;

                              —

                              en revision af udbudsproceduren i Generaldirektoratet for Kommunikation (GD COMM);

                  39.

                  påpeger, at de væsentligste konklusioner i den interne revisors årsberetning var:

                              —

                              at revisionen af godtgørelsen af udgifter til medlemmernes assistenter viste, at der var behov for at styrke rammerne for aflønning og privat ansatte lokale assistenter, hvis antal varierer meget fra medlemsstat til medlemsstat, og for at opnå mere sikkerhed vedrørende de tjenester, der blev udført af tjenesteleverandører;

                              —

                              at der for visse udbudsprocedurer for generaldirektoraterne er behov for, at særlige tilfælde af udbud efter forhandling

                              —

                              at de metoder, der er blevet anvendt for evaluering af udbudsprocedurer, i adskillige tilfælde ikke har været tilstrækkeligt dokumenterede i evalueringsrapporterne og referaterne, eller de afveg fra dem, der var angivet i udbudsspecifikationerne, og at den evalueringsmetode, der var fastlagt i specifikationerne, skal lægge tilstrækkelig vægt på priskriteriet i forhold til andre kriterier og sikre, at forholdet mellem pris og kvalitet er optimalt;

                  40.

                  noterer sig og støtter de synspunkter, den interne revisor har fremsat med hensyn til:

                              —

                              betydningen for visse afdelinger af at gennemføre de nye centrale retningslinjer for følsomme stillinger og risikoforvaltning, af at udvikle resultatindikatorer, af at fuldstændiggøre dokumentationen for interne kontrol- og forvaltningsprocedurer samt af at nedbringe forsinkelserne i reguleringen af budgetudgifterne;

                              —

                              vigtigheden af at sikre, at evalueringsudvalget under en udbudsprocedure klart og grundigt redegør for sine konklusioner i sin rapport, og at evalueringsprocessen er fri for enhver form for antydning af ulige behandling af tilbudsgiverne;

         Revision af strukturen for intern kontrol

                  41.

                  minder om, at den oprindelige revision af rammerne for intern revision i 2003 og 2004 har resulteret i 14 revisionsberetninger, der omfatter alle afdelinger og de centrale tjenestegrene og indeholder 452 aktioner, der er vedtaget med henblik på at forbedre de generelle niveauer for:

                              —

                              opfyldelse af institutionens mindstestandarder for intern kontrol

                              —

                              opnåelse af institutionens hovedkontrolmål (overholdelse af gældende love, reguleringer og politikker; pålideligheden af oplysninger om forvaltning og registrering; økonomien, effektiviteten og virkningen af transaktionerne);

         Resterende uafsluttede aktioner

                  42.

                  minder om, at senere opfølgningsrevisioner af gennemførelsen af 452 aktioner fandt sted i 2005/2006 og 2007/2008 og — i en afdeling med en høj andel af åbne aktioner — også i 2009; understreger, at resultatet af denne række revisioner var, at 68 foranstaltninger som led i den oprindelige revision af den interne kontrolramme stadig var uafsluttede i slutningen af 2010;

                  43.

                  konstaterer med tilfredshed, at den interne revisionstjeneste fortsat prioriterer revisionen af den interne kontrolramme, der blev indledt i 2003; tager til efterretning, at 38 ud af de 452 foranstaltninger, der oprindeligt var vedtaget, efter flere opfølgningsrevisioner efter den 30. september 2011 stadig var uafsluttede; bifalder, at ingen af disse foranstaltninger betegnes som kritiske af den interne revisionstjeneste; opfordrer afdelingsledelsen og den centrale ledelse til at gennemføre de 38 forsinkede »uafsluttede foranstaltninger« inden udgangen af den nuværende valgperiode;

                  44.

                  bifalder, at et eksternt revisionsfirma i juni 2011 attesterede, at Parlamentets interne revisionstjeneste stemmer overens med definitionen på intern revision, den etiske kodeks og standarderne og dermed opfylder de højeste krav; tilskynder den interne revisionstjeneste til at bygge videre på det gode fundament, der allerede findes, og fortsat rette den interne revisionstjeneste ind efter den overvejende praksis; anerkender, at den interne revisionstjeneste i anden halvdel af 2011 allerede gennemførte adskillige væsentlige elementer af de forslag til forbedring, som den havde modtaget, og at den resterende handlingsplan skulle gennemføres i perioden frem til slutningen af 2012;

                  45.

                  understreger, at et resumé af antallet og de typer af interne revisioner, der er foretaget, de henstillinger, der er fremsat, og den opfølgning, der har fundet sted i forbindelse hermed, i overensstemmelse med gennemsigtighedspolitikken over for Unionens borgere efter et stykke tid gøres tilgængelig på Parlamentets websted; ønsker at få oplyst, hvilke af disse dokumenter der endnu ikke er gjort tilgængelige for offentligheden, og hvad årsagerne hertil er;

         Generalsekretærens opfølgning af dechargeafgørelsen for 2010

                  46.

                  glæder sig over de skriftlige svar på dechargeafgørelsen, som blev forelagt for Budgetkontroludvalget den 16. november 2012; beklager dog, at det ikke var muligt at få disse svar inden påbegyndelsen af dechargeproceduren for 2011; forventer, at det i forbindelse med dechargeproceduren 2012 vil være muligt at afholde en drøftelse mellem generalsekretæren og Budgetkontroludvalget inden udgangen af oktober 2013;

                  47.

                  tilslutter sig den formelle afgørelse om at holde op med at uddele prisen for journalistisk arbejde, som i 2011 udgjorde en udgift på 154 205 EUR, som Budgetkontroludvalget foreslog, og Parlamentet stemte om på plenarmødet i forbindelse med dechargebetænkningen 2010; anerkender, at kontakter med journalister blev styrket i medlemsstaterne, ved at der blev tilrettelagt tematiske seminarer i hovedstæderne, hvortil Parlamentets administrative kapacitet blev brugt, idet journalister fik lejlighed til at udveksle synspunkter med medlemmer og til at opnå fuld forståelse af Parlamentets struktur og rolle i lovgivningsprocessen;

                  48.

                  anmoder for anden gang, efter at den første anmodning i forbindelse med dechargeproceduren blev forelagt i 2010-dechargeproceduren, om en fuldstændig rapport om, hvordan Parlamentets open source software-projekter har udviklet sig med hensyn til brug og brugere i Parlamentet, interaktion med borgerne og indkøbsaktiviteter; opfordrer for anden gang til, at der foretages en fuldstændig undersøgelse af Parlamentets forpligtelser i henhold til artikel 103 i Parlamentets forretningsorden med hensyn til open source software og åbne standarder; beklager, at gratis software og open source-løsninger ikke finder mere udbredt anvendelse i Parlamentets it-infrastruktur;

                  49.

                  noterer sig generalsekretærens svar, der indikerer, at Parlamentets godtgørelser i 2011 omfattede 1 599 kontrakter til akkrediterede assistenter og 2 868 kontrakter til lokale assistenter;

         Styringen af Parlamentets forvaltning

                  50.

                  henviser til den fremragende kvalitet af Parlamentets tolke- og oversættelsestjenester; bemærker, at de fortsat udgør en betydelig del af Parlamentets budget; bemærker, at beslutningen om »ressourceeffektiv fuldstændig flersprogethed i tolkning«, som Præsidiet vedtog i 2011, øger tolketjenestens effektivitet og reducerer dens strukturelle omkostninger; opfordrer Parlamentet til, at der udarbejdes et detaljeret dokument om omkostningsstrukturen for oversættelse og tolkning samt foranstaltninger til yderligere at reducere disse omkostninger og øge tjenesternes effektivitet uden at gå på kompromis med den samlede kvalitet;

                  51.

                  noterer sig, at 192 ansatte rapporterer til generaldirektørerne uden at gå gennem en direktør; anmoder generalsekretæren om at revidere denne situation for at sikre, at der ikke uofficielt skabes »kabinetter« til generaldirektørerne; anmoder generalsekretæren om at lade sin revidering omfatte en vurdering af disse personalemedlemmers lønklasser, beføjelser og ansvar;

         Aktivitetsrapporter fra generaldirektørerne

                  52.

                  konstaterer, at generaldirektørerne hvert år beretter om udøvelsen af deres hverv i deres aktivitetsrapporter, der udgør et internt forvaltningsredskab, hvis hovedformål er at give generalsekretæren et klart overblik over administrationens arbejde og især over eventuelle svagheder; bemærker, at ingen anvisningsberettiget i forbindelse med de årlige aktivitetsrapporter for regnskabsåret 2011 fra generaldirektørerne har indføjet forbehold i deres erklæringer om, at generaldirektørerne har konstateret betragtelige problemer med den måde, hvorpå midlerne er blevet brugt, eller fastslået, at kontrolprocedurerne, der skal sikre, at transaktioner er foregået legalt og reglementeret, er mislykkedes,

                  53.

                  påpeger, at aktivitetsrapporten for hvert generaldirektorat som bilag indeholder en liste over undtagelser, hvori afvigelser fra finansforordningen og underordnede regler udspecificeres; udtrykker bekymring over, at antallet af sådanne undtagelser for visse direktorater fortsat er højt, og mener, at der bør gøres yderligere bestræbelser på at undgå at benytte denne udvej for at rette op på misforhold;

         GD Ledelsestjenesterne

                  54.

                  glæder sig over Generaldirektoratet for Ledelsestjenesternes bestræbelser på at fortsætte forbedringerne af den økonomiske forvaltning gennem dybdegående undersøgelse af de forskellige aspekter af budgetgennemførelsen og de tilknyttede procedurer; bemærker især de bestræbelser, der udfoldes for at øge personalets bevidsthed om udbudsprocedurer og budgettransaktioner;

                  55.

                  gentager, at sikkerhed er et meget følsomt område i ethvert parlament og i særdeleshed for et multinationalt parlament med høj synlighed og konstante besøg fra stats- og regeringsledere fra alle dele af verden; understreger, at der dagligt kommer 12 000 mennesker i Parlamentets bygninger i Bruxelles;

                  56.

                  tager til efterretning, at Præsidiet den 6. juli 2011 enstemmigt vedtog »den nye globale sikkerhedsstrategi«, som omfatter ideen om at reservere de forskellige indgange til Parlamentet for forskellige kategorier af brugere; anmoder om at blive underrettet om gennemførelsen af dette »nye globale sikkerhedskoncept« inden udgangen af 2013;

                  57.

                  noterer sig, at Parlamentet forventer, at internaliseringen af sikkerhedstjenesterne vil nedbringe omkostningerne i Bruxelles og Strasbourg med 11 250 000 EUR i perioden 2013-2016 og med 5 640 000 EUR for hvert år derefter; ønsker vished om, at de højeste standarder vil blive etableret og vedligeholdt til målrettet sikkerhed gennem et vedvarende uddannelsesprogram; kræver en årlig rapport med detaljerede oplysninger om udviklingen i udgifterne til sikkerhedstjenesten, herunder de påløbne omkostninger til pensioner til ansatte i denne tjeneste og de foranstaltninger, der er truffet for at sikre omfanget og kvaliteten af denne tjeneste;

                  58.

                  gentager sit ønske om, at medlemmerne kontrolleres elektronisk, når de ankommer til eller forlader Parlamentets bygninger, med henblik på at øge sikkerheden;

                  59.

                  anmoder om oplysninger fra generalsekretariatet om den procedure, der skal følges ved evalueringen af det fælles åbenhedsregister, som skal finde sted i 2013 i henhold til den interinstitutionelle aftale fra 2011;

                  60.

                  noterer sig, at mere end 1 500 ansatte har deres børn i Europaskolerne, og er derfor overrasket over at erfare, at Parlamentet ikke spiller nogen rolle i styringen af Europaskole-systemet;

                  61.

                  opfordrer generalsekretæren til at undersøge, hvilken rolle Parlamentet kunne spille i styringen af Europaskole-systemet i betragtning af det store antal ansatte, der er afhængige af dem for deres børns uddannelse, og at aflægge rapport til det kompetente udvalg inden udgangen af året;

         Generaldirektoratet for økonomi (GD FINS)

         Rejsebureau

                  62.

                  konstaterer, at kontrakten med det nuværende rejsebureau udløber den 31. december 2013, og at der er indledt forberedelser til en ny indkaldelse af tilbud; beklager, at selvom kontrakten gav mulighed for en finansiel revision, gælder dette ikke for en revision af rejsebureauets struktur og udført arbejde; insisterer på, at en fremtidig kontrakt skal omfatte mulighed for midtvejsrevision og endelig revision af økonomi og udført arbejde; bifalder, at administrationen også vil kunne benytte sig af ekstern eksperthjælp — hvilket Budgetkontroludvalget anmodede om — når de samler tilbudsdokumentation og under hele udvælgelsesproceduren, idet det således sikres, at Parlamentet vælger den bedste løsning som et resultat af omfattende forenklinger og udgiftsbesparelser; understreger, at den nye kontrakt bør tage hensyn til det bedste forhold mellem kvalitet og pris og bedst mulig valuta for pengene med konkurrencedygtige priser;

         GD Kommunikation

         Parlamentets kommunikationspolitik

                  63.

                  glæder sig over, at Præsidiet den 23. marts 2011 færdiggjorde en handlingsplan for perioden 2011-2014, som har til formål at gennemføre Parlamentets ajourførte kommunikationsstrategi; bemærker, at handlingsplanen fokuserer på parlamentsvalget i 2014, og at den definerer et sæt bestående af 21 specifikke aktiviteter med henblik på at øge borgernes bevidsthed om og fremme deres deltagelse i Parlamentets lovgivningsarbejde;

                  64.

                  glæder sig over, at det nye besøgscenter er blevet en succes at dømme efter antallet af besøgende (253 000), som det modtog i sit første aktivitetsår;

                  65.

                  fastholder, at kommunikationsbudgettet kun må bruges til at forsyne borgerne med faktisk information om Unionens politikker; understreger, at dette også gælder for de sociale mediers aktiviteter;

                  66.

                  beklager, at Europarl TV’s seertal — selvom det var større i 2011 end i 2010 (14) — fortsat er meget lavt, hvad angår direkte individuelle brugere (når bortses fra seere, der falder ind under partnerskabsaftaler med regionale tv-stationer) på trods af de betragtelige bevillinger på ca. 8 000 000 EUR, som stadig blev afsat til det i 2011 (konto 3 2 4 6); beklager endvidere, at der ikke er blevet lavet nogen cost-benefit-analyse af Europarl TV, til trods for at plenarforsamlingen havde anmodet herom i sin beslutning om decharge 2010; noterer sig Præsidiets afgørelse af 12. december 2012 om at gennemføre en række reformer for at opnå væsentlige besparelser; forventer, at en sådan cost-benefit-analyse forelægges inden 2012-dechargeproceduren;

                  67.

                  er bekymret over de øgede omkostninger forbundet med Lux-prisen i 2011 (15); efterlyser en mere omkostningseffektiv forvaltning af denne pris og foreslår derfor, at den interne revisor kunne overveje at gennemgå administrationen heraf for at nå dette mål; opfordrer på det kraftigste til, at der fastsættes et klart loft for omkostningerne til denne begivenhed;

                  68.

                  bemærker, at en forretningsplan for Huset for Europæisk Historie i Bruxelles blev godkendt af Præsidiet den 26. september 2011, og at Kommissionen har erklæret sig parat til at yde et uspecificeret bidrag til de løbende omkostninger forbundet med projekterne og vil meddele Parlamentet de nærmere betingelser for denne deltagelse inden slutningen af sommeren 2013; bemærker, at der ikke forventes noget bidrag fra Kommissionen til etableringsomkostninger i forbindelse med projektet;

                  69.

                  glæder sig over den nye procedure, der giver mulighed for tilbagebetaling af fejlagtigt udbetalte beløb efter betalinger for at have taget imod besøgsgrupper; mener, at det er en skam, at muligheden for betaling via bankoverførsel kun er tilgængelig for overførsler til personlige konti, og at der ikke er mulighed for overførsel til organisationers konti; er bekymret over den betydelige sikkerhedsrisiko ved at give kontant betaling til besøgsgrupper, da de pågældende beløb kan overstige 30 000 EUR, og Parlamentet distribuerer op til 388 000 EUR på en dag; påpeger, at Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (16) kræver særlig omhu i forbindelse med transaktioner, der involverer beløb på mindst 15 000 EUR, hvilket er et beløb, der regelmæssig overskrides ved Parlamentets betalinger til besøgende;

         Generaldirektoratet for Interne Politikker (GD IPOL)

                  70.

                  gør opmærksom på, at et nyt direktorat for konsekvensanalyse er blevet oprettet i GD IPOL i juli 2011 ved Præsidiets afgørelse; bemærker, at direktoratets hovedformål er at stille uafhængige konsekvensanalyser til rådighed for Parlamentet med henblik på at understøtte dets lovgivningsmæssige arbejde; glæder sig over, at oprettelsen af direktoratet har været budgetneutral;

         GD ITEC

         Parlamentets politik for informationsteknologi

                  71.

                  opfordrer til, at der af et uafhængigt organ foretages en generel analyse af den sunde økonomiske forvaltning, effektiviteten og virkningerne af kontrakter med eksterne tjenesteleverandører på IT-området, især med hensyn til:

                              —

                              vurdering af behov

                              —

                              udvælgelsesmetode

                              —

                              den mest passende kontrakttype

                              —

                              muligt tab af kontrol med ledelsen som følge af overdreven eksternalisering samt

                              —

                              gennemsigtighed af gebyr- og faktureringsmekanismer;

                  72.

                  beklager den alt for store afhængighed af ekstern (teknisk) ekspertise, især i IT-sektorerne, som følge af strukturelle ubalancer mellem interne og eksterne ressourcer; påpeger, at eksternaliseringen af IT-aktiviteter altid bør sikre, at forvaltningen og kontrollen med denne funktion forbliver inden for Parlamentet, og at trusler imod sikkerheden og troværdigheden af data vurderes korrekt og afbødes;

         Generaldirektoratet for Infrastruktur og Logistik (GD INLO)

                  73.

                  opfordrer generalsekretæren til at forelægge Præsidiet en plan om håndtering og forbedring af cateringservicen på grund af det øgede antal kunder i Parlamentets kantiner, restauranter og barer (samlet set er aktiviteterne tiltaget med ca. 150 % fra 2002 til 2011), fra 1.472 millioner kunder i 2002 sammenlignet med 3.711 millioner kunder i 2011;

         Parlamentets bygningspolitik

                  74.

                  konstaterer, at Præsidiet i forbindelse med den mellemsigtede bygningsstrategi vedtaget i 2010 i 2011 traf følgende afgørelser om at gennemføre en række vigtige projekter med henblik på at gøre bygningerne klar til brug fra starten af næste valgperiode:

                              —

                              i Bruxelles: erhvervelse af Trebel-Bygningen og underskrivelse af en langvarig lejekontrakt med mulighed for at købe Montoyer 70

                              —

                              i Strasbourg: erhvervelse af Vaclav Havel-bygningen med henblik på at huse Ombudsmanden og hans tjenester og således frigøre plads til medlemmer i de centrale bygninger

                              —

                              i Luxembourg: fortsættelse af renoveringen og udvidelsen af Konrad Adenauer-bygningen (KAD-bygningen) i overensstemmelse med den afgørelse, der blev truffet af Præsidiet den 12. januar 2012 med et styrket partnerskab, der omfatter den luxembourgske stat

                              —

                              i Sofia: den foreløbige aftale om erhvervelse af den nye bygning til Europahuset, Sofia, for EUR 9 mio., blev undertegnet den 7. juli 2011

                              —

                              iværksættelse af en styrket vedligeholdelsespolitik i Bruxelles og Strasbourg for at sikre maksimal sikkerhed og optimal udnyttelse af faciliteterne

                              —

                              iværksættelse af en systematisk renoveringspolitik baseret på en fastlagt tidsplan under hensyntagen til Parlamentets ældste bygninger;

                  75.

                  erkender, at en ny metode, der svarer til lignende bestemmelser vedtaget af Kommissionen, blev etableret i 2011 for undersøgelse af ejendomsmarkedet og erhvervelse af ejendom; bemærker, at med den nye metode vil gennemsigtighed og konkurrence blive yderligere styrket gennem offentliggørelse af dokumenter vedrørende offentlige indkøb i Den Europæiske Unions Tidende; bemærker, at den nye metode allerede er blevet indført af Byggeudvalget for at behandle de ansøgninger og bud, der er modtaget i forbindelse med undersøgelsen af ejendomsmarkedet i Bruxelles, dvs. udskiftning af Eastman- og Montoyer 63-bygningerne og søgning efter nye lokaler;

                  76.

                  påpeger, at en hvilken som helst ejendoms- og bygningsstrategi også skal tage hensyn til de omkostninger, der opstår i forbindelse med vedligeholdelse af de erhvervede bygninger;

                  77.

                  konstaterer, at det ikke er lykkedes at udvælge kandidater i forbindelse med opfordringen til at afgive tilbud i forbindelse med projektet for Konrad Adenauer-bygningen, fordi de foreslåede priser, der blev forelagt som reaktion på tilbudsindkaldelsen, var meget højere end de anslåede omkostninger; støtter den delegerede afgørelse fra den anvisningsberettigede om ikke at tildele kontrakten; forventer, at projektets samlede pris ikke vil overstige de 482,7 millioner EUR, der blev forventet i oktober 2011;

                  78.

                  konstaterer i denne forbindelse, at alle kontrakter, der blev udbudt af Parlamentet, hvad angår bygningsarbejde og indretning af bygninger, burde sættes i udbud på det bredest mulige grundlag og altid på europæisk plan; anbefaler, at priserne, hvis proceduren med forhandling undtagelsesvis anvendes, bør baseres på opførelsesomkostningerne inklusive en rimelig fortjeneste for de økonomiske aktører;

                  79.

                  beklager, at der for anden gang er blevet fundet defekter ved strukturen i Parlamentets bygninger, denne gang i træloftsbjælkerne i Parlamentets mødesal i Bruxelles; opfordrer GD INLO til at udarbejde en fuldstændig oversigt over situationen med hensyn til strukturen i Parlamentets bygninger, begyndende med de bygninger, der stadig er garanteret mod skjulte fejl af den ansvarlige for byggeriet, om muligt med støtte fra enkelte udvalgte eksperter fra de forskellige medlemsstaters nationale bygningskontorer, og ved at gøre fuld brug af den viden, der er erhvervet inden for selve institutionen; opfordrer generalsekretæren til snarest at forelægge Præsidiet en plan med alle tekniske detaljer samt omkostninger forbundet med disse arbejder;

         Offentlige indkøb

                  80.

                  understreger, at det er væsentligt, at procedurerne i forbindelse med offentlige indkøb stemmer overens med og hjælper til at opfylde Parlamentets behov; understreger, at de bør være i overensstemmelse med de lovgivningsmæssige krav og de grundlæggende principper for offentlige indkøb, med kontraktbestemmelserne og de kriterier, der bruges i proceduren for evaluering af tilbuddene, og at de skal være underlagt passende kontrolsystemer til overvågning af udførelsen af de ordrer, der udstedes ved brug af rammekontrakterne;

                  81.

                  gør opmærksom på, at procedurer med offentlige indkøb involverer forskellige interesser, men at der ikke altid er overensstemmelse mellem den offentlige sektors og den private sektors interesser, og at offentlige indkøb er et højrisikoområde, der kræver konstant og nøje opmærksomhed, og hvor konstant og vedvarende planlægning er afgørende;

                  82.

                  understreger, at der — som et resultat af et komplekst lovgivningsmiljø og yderst sammensatte faktiske behov — i alle faser af indkøbsprocessen (den oprindelige vurdering af behovet, forberedelse af udbuddet, formulering af udbuddet og specifikationerne, optagelse af kontakt med tilbudsgivere, åbning af buddene, vurdering af buddene, træffe afgørelsen om tildelingen af kontrakten, indgåelse af kontrakter) er betydelige risici forbundet med at nå målene;

                  83.

                  minder om, at sandsynligheden for, at der eventuelt vil opstå interessekonflikter, ikke bør ignoreres men imødegås effektivt, og at Parlamentet bør styrke og bevare sine verifikationsmekanismer for at muliggøre korrekt håndtering og forebyggelse af potentielle interessekonflikter;

                  84.

                  konstaterer, at den interne revisionstjeneste i 2011 og 2012 gennemførte en omfattende revision af udbudsproceduren og kontraktimplementeringen i GD ITEC, og at den endelige betænkning, der blev vedtaget i juni 2012, omfattede en handlingsplan bestående af seks punkter for imødegåelse af de spørgsmål, der var blevet rejst; bemærker endvidere, at man var blevet enig med GD ITECS ledelse om, at denne handlingsplan ville blive gennemført inden 31. december 2012; påpeger, at udbudsbetingelserne i sagens natur er yderst komplekse, idet der er tale om flere dele, tekniske profiler og metoder for gennemførelse af kontrakten;

                  85.

                  bifalder, at den ovennævnte revision nåede frem til, at det er lykkedes DG ITEC at rette op på mange af de proceduremæssige fejl, der er observeret under den første tværgående revision af indkøb i 2005 og 2006; konstaterer dog med beklagelse, at der blev fastslået følgende mangler:

                              —

                              der blev udvist manglende effektivitet i den komplekse tilgang til ITS 08-indkøbsproceduren;

                              —

                              der er betydeligt spillerum for udvidelse af andelen af IT-tjenester, der leveres udefra; samt

                              —

                              benyttelsen af særlige procedurer efter forhandling kræver bedre begrundelse, og resultatet af forhandlingen skal være baseret på dokumenterede analyser, der er målelige i forhold til relevante målsætninger for omkostningseffektivitet;

         Årlig rapport om tildelte kontrakter

                  86.

                  konstaterer, at centrale tjenestegrene på grundlag af oplysninger fra de anvisningsberettigede afdelinger har udarbejdet en årsberetning til budgetmyndigheden om kontrakter tildelt i 2011, og noterer sig desuden nedenstående tabel over alle de kontrakter, der blev tildelt i 2011 og 2010:

                              Kontrakttype

                              2011

                              2010

                              Antal

                              Procent

                              Antal

                              Procent

                              Tjenesteydelser

                              162

                              68 %

                              145

                              67 %

                              Kontorartikler

                              42

                              18 %

                              40

                              19 %

                              Arbejder

                              29

                              12 %

                              27

                              12 %

                              Bygninger

                              5

                              2 %

                              4

                              2 %

                              I alt

                              238

                              100 %

                              216

                              100 %

                              Kontrakttype

                              2011

                              2010

                              Værdi (EUR)

                              Procent

                              Værdi (EUR)

                              Procent

                              Tjenesteydelser

                              367 969 100

                              64 %

                              171 589 038

                              67 %

                              Kontorartikler

                              158 467 814

                              27 %

                              45 467 211

                              17 %

                              Arbejder

                              33 142 238

                              6 %

                              22 128 146

                              8 %

                              Bygninger

                              15 881 213

                              3 %

                              22 269 303

                              9 %

                              I alt

                              575 460 365

                              100 %

                              261 453 698

                              100 %

                        (Årlig rapport om kontrakter tildelt af Europa-Parlamentet, 2011, s. 5)

                  87.

                  noterer sig, at fordelingen efter procedure af kontrakter tildelt i 2011 og 2010 var som følger:

                              Procedure

                              2011

                              2010

                              Antal

                              Procent

                              Antal

                              Procent

                              Offentligt udbud

                              89

                              37 %

                              72

                              33 %

                              Begrænset udbud

                              11

                              5 %

                              6

                              3 %

                              Efter forhandling

                              133

                              56 %

                              138

                              64 %

                              Konkurrence

                              2

                              1 %

                              Undtagelse

                              3

                              1 %

                              I alt

                              238

                              100 %

                              216

                              100 %

                              Procedure

                              2011

                              2010

                              Værdi (EUR)

                              Procent

                              Værdi (EUR)

                              Procent

                              Offentligt udbud

                              408 913 061

                              71 %

                              143 603 024

                              55 %

                              Begrænset udbud

                              126 310 563

                              22 %

                              10 456 576

                              4 %

                              Efter forhandling

                              30 974 647

                              5 %

                              107 394 098

                              41 %

                              Konkurrence

                              4 668 600

                              1 %

                              Undtagelse

                              4 593 494

                              1 %

                              I alt

                              575 460 365

                              100 %

                              261 453 698

                              100 %

                        (Årlig rapport om kontrakter tildelt af Europa-Parlamentet i 2011, s. 6-7)

                  88.

                  konstaterer, at 100 kontrakter til en værdi af 535 mio. EUR ud af i alt 238 kontrakter, der blev tildelt i 2011, var baseret på en offentlig eller begrænset udbudsprocedure, mens 133 kontrakter til en værdi af 31 mio. EUR var baseret på en udbudsprocedure efter forhandling;

         Politiske grupper (konto 400)

                  89.

                  noterer sig, at bevillingerne på konto 400 i 2011 blev anvendt som følger:

                              Gruppe

                              2011

                              2010

                              Årlige bevillinger (17)

                              Gruppens egne indtægter og fremførte bevillinger

                              Udgifter

                              Udnyttelsesgrad

                              Fremført til næste periode

                              Årlige bevillinger (17)

                              Gruppens egne indtægter og fremførte bevillinger

                              Udgifter

                              Udnyttelsesgrad

                              Fremført til næste periode (2011)

                              PPE (tidligere PPE-ED)

                              20 336

                              1 918

                              20 442

                              100,42 %

                              1 832

                              19 990

                              2 392

                              20 662

                              103,36 %

                              1 720

                              S&D (tidligere PSE)

                              14 302

                              5 499

                              13 696

                              95,76 %

                              6 105

                              14 011

                              4 629

                              13 359

                              95,35 %

                              5 281

                              ALDE

                              6 477

                              2 416

                              6 676

                              103,07 %

                              2 217

                              6 262

                              2 240

                              6 160

                              98,37 %

                              2 342

                              Verts/ALE

                              4 025

                              1 242

                              3 820

                              94,91 %

                              1 447

                              3 896

                              1 188

                              3 893

                              99,92 %

                              1 191

                              GUE/NGL

                              2 535

                              1 088

                              2 553

                              100,71 %

                              1 070

                              2 531

                              1 065

                              2 525

                              99,76 %

                              1 071

                              UEN

                              —

                              —

                              IND/Det Europæiske Miljøagentur

                              —

                              —

                              ECR

                              3 831

                              720

                              3 375

                              88,09 %

                              1 176

                              3 648

                              398

                              3 362

                              92,16 %

                              684

                              EFD

                              2 088

                              835

                              2 046

                              98,03 %

                              876

                              2 201

                              419

                              1 799

                              81,74 %

                              821

                              Løsgængere

                              1 270

                              409

                              924

                              72,72 %

                              413

                              1 234

                              248

                              828

                              67,10 %

                              409

                              I alt

                              54 866

                              14 126

                              53 514

                              97,53 %

                              15 137

                              53 773

                              12 579

                              52 588

                              97,80 %

                              13 519

                                 Efter valget til Europa-Parlamentet i 2009 ophørte UEN-Gruppen og IND/DEM-Gruppen med at eksistere, og to nye grupper ECR og EFD blev oprettet.

         Europæiske politiske partier og europæiske politiske fonde

                  90.

                  noterer sig, at bevillingerne på konto 402 i 2011 blev anvendt som følger (18):

                              Parti

                              Forkortelse

                              Egne indtægter (19)

                              Tilskud fra EP

                              Indtægter i alt

                              EP-tilskud i % af tilskudsberettigede udgifter (maks. 85 %)

                              Indtægtsoverskud (overførsel til reserven) eller -underskud

                              Det Europæiske Folkeparti

                              EPP

                              1 801

                              6 184

                              7 985

                              85 %

                              269

                              De Europæiske Socialdemokraters Parti

                              PES

                              939

                              4 118

                              5 057

                              85 %

                              51

                              Det Europæiske Liberale og Demokratiske Parti

                              ELDR

                              672

                              1 816

                              2 488

                              85 %

                              52

                              Det Europæiske Grønne Parti

                              EGP

                              686

                              1 299

                              1 985

                              84 %

                              204

                              Alliancen af Europæiske Konservative og Reformister

                              AECR

                              204

                              633

                              837

                              85 %

                              0

                              Det Europæiske Venstrefløjsparti

                              EL

                              241

                              847

                              1 088

                              85 %

                              64

                              Det Europæiske Demokratiske Parti

                              EDP/PDE

                              73

                              371

                              444

                              85 %

                              0

                              Den Europæiske Fri Alliance

                              EFA

                              128

                              392

                              520

                              85 %

                              8

                              EUDemokraterne

                              EUD

                              20

                              167

                              187

                              85 %

                              –19

                              European Christian Political Movement

                              ECPM

                              72

                              260

                              332

                              84 %

                              4

                              Den Europæiske Frihedsalliance

                              EAF

                              71

                              368

                              439

                              85 %

                              6

                              I alt

                              4 907

                              16 455

                              21 362

                              85 %

                              639

                  91.

                  noterer sig, at bevillingerne på konto 403 i 2011 blev anvendt som følger (20):

                              Fond

                              Forkortelse

                              Tilknyttet partiet

                              Egne indtægter (21)

                              Tilskud fra EP

                              Indtægter i alt

                              EP-tilskud i % af tilskudsberettigede udgifter (maks. 85 %)

                              Centre for Europæiske Studier

                              CES

                              EPP

                              711

                              3 865

                              4 575

                              85 %

                              Foundation for European Progressive Studies

                              FEPS

                              PES

                              514

                              2 709

                              3 223

                              85 %

                              Europæisk Liberalt Forum

                              ELF

                              ELDR

                              146

                              805

                              951

                              85 %

                              Green European Foundation

                              GEF

                              EGP

                              152

                              851

                              1 002

                              85 %

                              Transform Europe

                              TE

                              EL

                              134

                              549

                              683

                              85 %

                              Institute of European Democrats

                              IED

                              PDE

                              35

                              191

                              226

                              85 %

                              Organisation For European Interstate Cooperation

                              OEIC

                              EUD

                              7

                              108

                              116

                              85 %

                              Centre Maurits Coppieters

                              CMC

                              EFA

                              44

                              250

                              294

                              85 %

                              New Direction

                              ND

                              AECR

                              114

                              566

                              680

                              85 %

                              European Christian Political Foundation

                              ECPF

                              ECPM

                              25

                              115

                              140

                              82 %

                              European Foundation for Freedom

                              EFF

                              EAF

                              51

                              236

                              287

                              82 %

                              I alt

                              1 933

                              10 244

                              12 177

                              85 %

         Et miljøvenligt Parlament

                  92.

                  tager til efterretning, at Parlamentet har 10 tjenestecykler til rådighed for medlemmerne og personalet under mødeperioderne i Strasbourg ud over de 40 cykler, der er stillet til rådighed for byen Strasbourg; gentager sin anmodning om en rimelig forhøjelse af dette antal i betragtning af de begrænsede omkostninger forbundet hermed og den store efterspørgsel;

                  93.

                  mener, at man bør overveje muligheden for at gennemføre både miljøforbedringer og intelligente besparelser på Parlamentets budget ved hjælp af andre arbejdsgange og moderne teknologier, der er grønnere og billigere, men som ikke forringer Parlamentets arbejde, herunder anvendelse af telekonferencer;

                  94.

                  vil gerne informeres om det samlede antal kWh, der produceres af Parlamentets solpaneler;

                  95.

                  gentager sin støtte til pilotprojektet om e-udvalg; anbefaler kraftigt, at medlemmerne i denne sammenhæng får mulighed for at vælge, om de ønsker at modtage papirdokumentation til udvalgsmøderne eller ej, med henblik på at reducere brugen af papir i Parlamentet betydeligt.

         (1)  EUT L 68 af 15.3.2011.

         (2)  EUT C 348 af 14.11.2012, s. 1.

         (3)  EUT C 164 af 9.6.2012, s. 1.

         (4)  EUT C 344 af 12.11.2012, s. 1.

         (5)  EUT C 348 af 14.11.2012, s. 130.

         (6)  EFT L 248 af 16.9.2002, s. 1.

         (7)  EUT L 298 af 26.10.2012, s. 1.

         (8)  PE 349.540/BUR/ann/def.

         (9)  EUT C 4 E af 7.1.2011, s. 20.

         (10)  EUT C 161 E af 31.5.2011, s. 258.

         (11)  Vedtagne tekster, P7_TA(2013)0048.

         (12)  Beretning om den budgetmæssige og økonomiske forvaltning — Del I — Europa-Parlamentet — Regnskabsåret 2011 (EUT C 164 af 9.6.2012, s. 1).

         (13)  Automatiske fremførsler: 231 028 630 EUR, ikke-automatiske fremførsler: 9 240 000 EUR.

         (14)  Direkte besøg på netsiden pr. måned: 2010: 30 000; 2011: 39 559.

         (15)  Tallene i 2011: 573 722 EUR. Tallene i 2010: 380 666 EUR.

         (16)  EUT L 309 af 25.11.2005, s. 15.

         (17)  Alle beløb i 1 000 EUR

         Efter valget til Europa-Parlamentet i 2009 ophørte UEN-Gruppen og IND/DEM-Gruppen med at eksistere, og to nye grupper ECR og EFD blev oprettet.

         (18)  Kilde: Præsidieprotokol i) af 26. juni 2012, punkt 34 (SG notat D(2012)31558, PE469.487/BUR) og ii) af 30. august 2012, punkt 26 (SG notat D(2012)42643.

         (19)  Alle beløb i 1 000 EUR

         (20)  Kilde: Præsidieprotokol i) af 26. juni 2012, punkt 34 (SG notat D(2012)31558, PE469.487/BUR) og ii) af 30. august 2012, punkt 26 (SG notat D(2012)42643.

         (21)  Alle beløb i 1 000 EUR


title: Rådets Afgørelse af 2. oktober 1974 om indgåelse af aftalen mellem Det europæiske økonomiske Fællesskab og republikken Cypern om levering af butteroil som fødevarehjælp

text:
Nr. L 293 / 6                          De Europæiske Fællesskabers Tidende                                 31 . 10 . 74
                                                  RÅDETS AFGØRELSE
                                                       af 2. oktober 1974
              om indgåelse af aftalen mellem Det europæiske økonomiske Fællesskab og republikken
                                Cypern om levering af butteroil som fødevarehjælp
                                                          (74/521 /EØF)
              RÅDET FOR DE EUROPÆISKE FÆLLESSKABER HAR —
              under henvisning til traktaten om oprettelse af Det europæiske økonomiske Fællesskab ,
              særlig artiklerne 113 , 114 og 228 ,
              under henvisning til henstilling fra Kommissionen, og
              ud fra følgende betragtninger :
              Rådet har ved forordning (EØF ) nr. 530/74 ( J ), besluttet at stille 250 tons butteroil til
              rådighed for republikken Cypern —
              VEDTAGET FØLGENDE AFGØRELSE :                    .
                                                             Artikel 1
              På Fællesskabets vegne indgås aftalen mellem Det europæiske økonomiske Fællesskab
              og republikken Cypern om levering af butteroil som fødevarehjælp ; aftalen er bilagt
              denne afgørelse.
                                                             Artikel 2
               Formanden for Rådet bemyndiges til at udpege de personer, som er beføjede til at
               undertegne aftalen og at give dem de nødvendige fuldmagter til at forpligte Fællesskabet.
               Udfærdiget i Luxembourg, den 2 . oktober 1974.
                                                                             På Rådets vegne
                                                                                Ch . BONNET
                                                                                Formand
               (M EFT nr. L 65 af 7. 3 . 1974 , s . 1 .


title: Rådets afgørelse (EU) 2016/1750 af 17. juni 2016 om indgåelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning for så vidt angår dens bestemmelser om forpligtelser vedrørende retligt samarbejde i straffesager og definitionen af strafbare handlinger

text:
               1.10.2016

               DA

               Den Europæiske Unions Tidende

               L 268/6

         RÅDETS AFGØRELSE (EU) 2016/1750
   af 17. juni 2016
   om indgåelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning for så vidt angår dens bestemmelser om forpligtelser vedrørende retligt samarbejde i straffesager og definitionen af strafbare handlinger
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 82, stk. 1, og artikel 83, sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Indgåelsen af Verdenssundhedsorganisationens (WHO's) rammekonvention om bekæmpelse af tobaksrygning (FCTC) blev godkendt på Fællesskabets vegne ved Rådets afgørelse 2004/513/EF (1).

               (2)

               I overensstemmelse med Rådets afgørelse 2013/744/EU (2) og 2013/745/EU (3) blev protokollen om eliminering af ulovlig handel med tobaksvarer til WHO's FCTC (»protokollen«) undertegnet den 20. december 2013 med forbehold af senere indgåelse.

               (3)

               Protokollen udgør et betydeligt bidrag til de internationale bestræbelser på at eliminere alle former for ulovlig handel med tobaksvarer og dermed bekæmpe omgåelsen af told- og skattemæssige forpligtelser og mindske forsyningen af tobaksvarer, jf. artikel 15 i WHO's FCTC. Protokollen bidrager også til et velfungerende indre marked for tobaksvarer, samtidig med at den sikrer et højt niveau for folkesundhedsbeskyttelse.

               (4)

               Protokollen omfatter områder vedrørende retligt samarbejde i straffesager, definitionen af strafbare handlinger og politisamarbejde. I det omfang protokollens artikel 14, 16, 19, 23, 26, 27, 29 og 30 kan gennemføres ved foranstaltninger, der henhører under disse områder, henhører disse bestemmelser under tredje del, afsnit V, i traktaten om Den Europæiske Unions funktionsmåde.

               (5)

               Ved hjælp af retsakter har Unionen fastlagt fælles regler vedrørende det retlige samarbejde i straffesager og definitionen af strafbare handlinger (4). Protokollens artikel 14, 16, 26, 29 og 30 kan berøre de fælles regler eller ændre deres rækkevidde. Protokollen bør godkendes på Unionens vegne for så vidt angår spørgsmål, der henhører under Unionens kompetence, men kun i det omfang protokollen kan berøre disse fælles regler eller ændre deres rækkevidde.

               (6)

               Med indgåelsen af protokollen udøver Unionen ikke delt kompetence, så medlemsstaterne bevarer derfor deres kompetence inden for de af protokollen omfattede områder, som ikke berører fælles regler eller ændrer rækkevidden af sådanne fælles regler.

               (7)

               Rådets retsakt af 26. juli 1995 og rammeafgørelse 2001/500/RIA er bindende for Irland, som derfor deltager i vedtagelsen af denne afgørelse.

               (8)

               I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager Det Forenede Kongerige ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (9)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (10)

               Rådets afgørelse (EU) 2016/1749 (5), der vedtages sideløbende med nærværende afgørelse, vedrører indgåelse på Unionens vegne af protokollen, med undtagelse af dens bestemmelser om forpligtelser vedrørende retligt samarbejde i straffesager og definitionen af strafbare handlinger.

               (11)

               Protokollen bør godkendes for så vidt angår spørgsmål, der henhører under Unionens kompetence —

         VEDTAGET DENNE AFGØRELSE:
   Artikel 1
   Protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning for så vidt angår artikel 14, 16, 26, 29 og 30 vedrørende retligt samarbejde i straffesager og definitionen af strafbare handlinger godkendes herved på Unionens vegne.
   Teksten til protokollen er knyttet til denne afgørelse.
   Artikel 2
   Formanden for Rådet udpeger den eller de personer, som er beføjet til på Unionens vegne at deponere:

               a)

               det instrument, der er omhandlet i artikel 44, stk. 1, i protokollen

               b)

               kompetenceerklæringen i bilaget til denne afgørelse i overensstemmelse med artikel 44, stk. 3, i protokollen.

         Artikel 3
   Denne afgørelse træder i kraft på datoen for offentliggørelsen i Den Europæiske Unions Tidende.

      Udfærdiget i Luxembourg, den 17. juni 2016.

            På Rådets vegne

         J.R.V.A. DIJSSELBLOEM

            Formand

      (1)  Rådets afgørelse 2004/513/EF af 2. juni 2004 om indgåelse af WHO-rammekonventionen om bekæmpelse af tobaksrygning (EUT L 213 af 15.6.2004, s. 8).

      (2)  Rådets afgørelse 2013/744/EU af 9. december 2013 om undertegnelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, for så vidt angår dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde (EUT L 333 af 12.12.2013, s. 73).

      (3)  Rådets afgørelse 2013/745/EU af 9. december 2013 om undertegnelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, bortset fra dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde (EUT L 333 af 12.12.2013, s. 75).
   Rådets rammeafgørelse 2001/500/RIA af 26. juni 2001 om hvidvaskning af penge, identifikation, opsporing, indefrysning eller beslaglæggelse og konfiskation af redskaber og udbytte fra strafbart forhold (EFT L 182 af 5.7.2001, s. 1).

      (4)  Rådets retsakt af 26. juli 1995 om udarbejdelse af konventionen om beskyttelse af De Europæiske Fællesskabers finansielle interesser (EFT C 316 af 27.11.1995, s. 48).

      (5)  Rådets afgørelse (EU) 2016/1749 af 17. juni 2016 om indgåelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, med undtagelse af de bestemmelser, som henhører under tredje del, afsnit V, i traktaten om Den Europæiske Unions funktionsmåde (se side 1 i denne EUT).

      BILAG

         DEN EUROPÆISKE UNIONS KOMPETENCEERKLÆRING FOR SÅ VIDT ANGÅR DE SPØRGSMÅL, DER ER OMFATTET AF PROTOKOLLEN OM ELIMINERING AF ULOVLIG HANDEL MED TOBAKSVARER

         (I HENHOLD TIL PROTOKOLLENS ARTIKEL 44)

      Den Europæiske Union (EU) afgiver i henhold til artikel 44 i protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning (»protokollen«) følgende kompetenceerklæring, som angiver de kategorier og politiske områder, hvor EU har fået tildelt kompetencer fra sine medlemsstater på områder, som er omfattet af protokollen.
      1.   Generelle principper

      Unionens kompetencekategorier og -områder er fastsat i TEUF's artikel 2-6. Når EU i traktaterne tildeles enekompetence på et bestemt område, er det kun EU, der kan lovgive og vedtage juridisk bindende retsakter, og medlemsstaterne har kun beføjelse hertil efter bemyndigelse fra EU eller med henblik på at gennemføre EU-retsakter. Når EU i traktaterne på et bestemt område tildeles en kompetence, som den deler med medlemsstaterne, kan EU og medlemsstaterne lovgive og vedtage juridisk bindende retsakter på dette område. Medlemsstaterne udøver deres kompetence, i det omfang EU ikke har udøvet sin. Medlemsstaterne udøver på ny deres kompetence, i det omfang EU har besluttet at ophøre med at udøve sin.
      For så vidt angår indgåelse af internationale aftaler har EU kompetence til at handle på de politiske områder, der er anført i TEUF's artikel 3, stk. 1. For så vidt angår de politiske områder, der er anført i TEUF's artikel 4, stk. 2, deler EU og medlemsstaterne kompetencen, men kun EU har kompetence til at handle, når den planlagte foranstaltning er nødvendig for at give Unionen mulighed for at udøve sin kompetence på internt plan, eller for så vidt den kan berøre fælles regler eller ændre deres rækkevidde, jf. TEUF's artikel 3, stk. 2; for så vidt dette ikke er tilfældet (dvs. at betingelserne i TEUF's artikel 3, stk. 2, ikke er opfyldt), kan medlemsstaterne udøve deres kompetence til at handle på de pågældende politiske områder.
      Kompetencer, som ikke er tildelt EU i traktaterne, tilhører EU's medlemsstater.
      EU giver på behørig vis underretning om væsentlige ændringer i EU's kompetence, jf. protokollens artikel 44, uden at dette udgør en forudsætning for udøvelse af EU's kompetence for så vidt angår spørgsmål, der er omfattet af protokollen.
      2.   EU's enekompetence

                  2.1.

                  EU har enekompetence til at handle for så vidt angår spørgsmål, der er omfattet af protokollen, og som henhører under den fælles handelspolitik (artikel 207 i TEUF).

                  2.2.

                  Hertil kommer, at EU har enekompetence til at handle for så vidt angår spørgsmål, der er omfattet af protokollen, og som henhører under toldsamarbejde (artikel 33 i TEUF), tilnærmelse af lovgivningerne på det indre marked (artikel 113 og 114 i TEUF), retligt samarbejde i straffesager (artikel 82 i TEUF) og definitionen af strafbare handlinger (artikel 83 i TEUF), men kun i det omfang bestemmelserne i en EU-retsakt fastsætter fælles regler, der kan blive berørt eller få ændret rækkevidde ved bestemmelser i protokollen.
                  Listen over EU-retsakter nedenfor viser, i hvilket omfang Unionen har udøvet sin kompetence på internt plan på disse områder i overensstemmelse med traktaten om Den Europæiske Unions funktionsmåde. Omfanget af Unionens enekompetence i henhold til disse retsakter skal vurderes ved henvisning til de nøjagtige bestemmelser i hver foranstaltning, navnlig omfanget for disse bestemmelsers fastsættelse af fælles regler, der risikerer at blive berørt eller få ændret rækkevidde af bestemmelserne i protokollen eller en retsakt vedtaget som led i dens gennemførelse.

                              —

                              Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT L 127 af 29.4.2014, s. 1)

                              —

                              Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EUT L 309 af 25.11.2005, s. 15)

                              —

                              Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1)

                              —

                              Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (EUT L 9 af 14.1.2009, s. 12)

                              —

                              Rådets direktiv 2011/64/EU af 21. juni 2011 om punktafgiftsstrukturen og -satserne for forarbejdet tobak (EUT L 176 af 5.7.2011, s. 24)

                              —

                              Rådets rammeafgørelse 2001/500/RIA af 26. juni 2001 om hvidvaskning af penge, identifikation, opsporing, indefrysning eller beslaglæggelse og konfiskation af redskaber og udbytte fra strafbart forhold (EFT L 182 af 5.7.2001, s. 1)

                              —

                              Rådets retsakt af 26. juli 1995 om udarbejdelse af konventionen om beskyttelse af De Europæiske Fællesskabers finansielle interesser (EFT C 316 af 27.11.1995, s. 48).

            3.   Medlemsstaternes kompetence

      For så vidt angår andre spørgsmål, der er omfattet af protokollen, og som ikke er nævnt i afsnit 2.1 og 2.2, i forbindelse med hvilke EU ikke har enekompetence til at handle, har medlemsstaterne forsat kompetence til at handle.